**Obrazloženje Izmjena i dopuna Proračuna Općine Janjina za 2024. godinu**

**OPĆI DIO**

Proračun se sastoji od općeg dijela, posebnog dijela i obrazloženja. Prema prijašnjem Zakonu, proračun se sastojao od općeg dijela, posebnog dijela i plana razvojnih programa. Novim Zakonom obrazloženje postaje sastavni dio proračuna.

Ovim prijedlogom izmjena i dopuna Proračuna Općine Janjina za 2024. godinu planiraju se prihodi i primici u iznosu od 952.130,00 eura te rashodi i izdaci u iznosu 952.130,00.

**A PRIHODI I PRIMICI**

Prihodi i primici Proračuna za 2024. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Izmjenama i dopunama Proračuna planirani su prihodi poslovanja u iznosu 951.530,00 eura

Prihodi od prodaje nefinancijske imovine planirani su bili u iznosu 60.200,00 eura a sada se planira smanjenje u iznosu 59.600,00 eura i iznose 600,00 eura, a odnose se na prihod od prodaje stanova sa stanarskim pravom koje raspodjeljuje Domouprava Dubrovnik.

Rashodi poslovanja su iznosili 512.210,00 eura, a sada se planiraju viši za 268.830,00 eura u iznosu 781.040,00 eura.

Rashodi za nabavu nefinancijske imovine su iznosili 806.100,00 eura, sada se planiraju niže za 635.010,00 i novi iznos je 171.090,00 eura.

Proračun je uravnotežen.

**Skupina 61**- Prihodi od poreza su najznačajnija vrsta prihoda u Proračunu Općine Janjina, a izmjenama i dopunama za 2024. godinu planirani su više od prethodnog proračuna za 135.500,00 eura i iznose 567.000,00 eura . Unutar poreznih prihoda najznačajniji su porezi na imovinu koji su planirani za 2024. u iznosu 380.000,00 eura i odnose se na porez na promet nekretnina i porez na kuće za odmor. Porez na potrošnju alkoholnih i bezalkoholnih umanjen je za 1,54% te je planiran novi iznos od 6.400,00 eura. Porez i prirez na dohodak planirani su u iznosu 180.000,00 eura s tim da Općina nema obračun prireza.

**Skupina 63**–Pomoći iz inozemstva i subjekata unutar općeg proračuna prvobitno su planirani u visini 550.500,00 a izmjenama se smanjuju za 376.400,00 eura. U strukturi na podskupinama računa sve je planirano na: **633** Pomoći proračunu iz drugih proračuna – 174.100,00 eura, a odnose se na tekuće i kapitalne pomoći iz državnog proračuna (tekuće kao mjera Vlade RH za umanjenje računa za električnu energiju) i kapitalne pomoći iz županijskog proračuna za realizaciju projekata.

Podskupina **634** Pomoći proračunskim korisnicima iz proračuna koji im nije nadležan – u cijelosti se briše jer nije ostvaren prihod.

**Skupina 64** - Prihodi od imovine planiraju se u iznosu od 15.570,00 eura. Odnose se na Naknadu za koncesiju na pomorskom dobru (1.000,00), prihodi od zakupa poslovnih objekata (2.400,00), ostali prihodi od nefinancijske imovine –HAKOM (11.940,00) i prihodi od legalizacije – 220,00 te 10,00 na prihod od kamata.

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 87.060,00 eura. Najznačajniji dio ovih prihoda su prihodi od komunalne naknade 26.700,00 eura i komunalnog doprinosa 44.000,00 eura. Prihodi od turističkih i upravnih pristojbi planiraju se u iznosu od 16.000,00 eura te prihodi od ostalih pristojbi u iznosu od 360,00 eura.

|  |
| --- |
| **Skupina 66** - Prihodi od prodaje proizvoda i roba te pruženih usluga i prihodi od donacija planirani su u iznosu od 107.300,00 eura od čega se 2.300,00 odnosi na donacije, a ostatak na prihode od prodaje proizvoda i robe te pruženih usluga – usluga odvoza komunalnog otpada. |

**Skupina 68** – Kazne, upravne mjere i ostali prihodi planirani su u iznosu od 500,00 eura

**Skupina 72** - Prihodi od prodaje nefinancijske imovine planiraju se u iznosu od 600,00 eura a odnose se na prihod od prodaje stanova sa stanarskim pravom koje raspodjeljuje Domouprava Dubrovnik.

**B. RASHODI I IZDACI**

Prijedlogom Proračuna Općine Janjina za 2024. godinu planiraju se rashodi i izdaci u iznosu od 952.030,00 eura. Od tog iznosa, iznosi od 781.040,00 eura se odnosi na rashode poslovanja, a 171.090,00 eura na rashode za nabavu nefinancijske imovine

**Skupina 31** - Rashodi za zaposlene u općinskoj upravi planirani su u visini 166.670,00 eura. Rashodi za zaposlene planirani su u bruto iznosu, uvećanom za minuli rad za 0,5% godišnje u ukupnom iznosu bruto plaća 132.420,00 eura, doprinosi na plaću u iznosu 21.310,00 eura i materijalnim pravima u iznosu 12.940,00 eura

**Skupina 32** - Materijalni rashodi u općini planirani su u iznosu od 433.140,00 eura. Na skupini 32, najznačajniji iznos se odnosi na usluge 349.360,00 eura, a unutar usluga najznačajniji iznos se odnosi na komunalne usluge (47.500,00) i usluge tekućeg i investicijskog održavanja (244.070,00).

Struktura materijalnih rashoda na razini Općine Janjina sastoji se od naknada troškova zaposlenima: naknade za prijevoz, smještaj, dnevnice, seminari u iznosu 10.560,00 eura, rashoda za materijal i energiju: uredski materijal, električna energija i drugi energenti te sitni inventar i auto gume u iznosu 57.350,00 eura, rashoda za usluge: telefona, pošte i prijevoza, održavanje javnih površina, nerazvrstanih cesta, građevinskih objekata i druge komunalne infrastrukture i ostale usluge u iznosu 349.360,00 eura i ostalih rashoda poslovanja: naknade članovima predstavničkih i izvršnih tijela i povjerenstava, premije osiguranja imovine, reprezentacije, članarine i dr. u iznosu 15.870,00 eura.

**Skupina 34** - Financijski rashodi koji uključuju otplatu kamata te usluge banaka i platnog prometa. Planiraju se u iznosu 3.880,00 eura, od toga se iznosa 10,00 eura odnosi na zatezne kamate za neblagovremeno plaćanje računa, usluge platnog prometa 1.920,00, te ostale financijske rashode u iznosu 1.950,00 eura.

**Skupina 35** - Rashodi za subvencije planirani su u iznosu od 3.200,00 eura. Subvencije obuhvaćaju rashodi za subvencioniranje obrtnika – sufinanciranje rada ljekarne.

**Skupina 36** – Pomoći dane u inozemstvo i unutar općeg proračuna – planirane su u iznosu 36.300,00 eura. Planirane su tekuće pomoći za rad dječjeg vrtića, ogranak Orebić i pomoći Osnovnoj školi Janjina.

**Skupina 37** - Naknade građanima i kućanstvima planiraju se u visini 44.290,00 eura, a odnose se na jednokratne novčane pomoći socijalno ugroženim osobama, naknade roditeljima za novorođenu djecu i naknade vjenčanima za novosklopljeni brak i te božićnice umirovljenicima.

**Skupina 38** - Ostali rashodi planiraju se u iznosu od 93.560,00 eura. U strukturi ostalih rashoda čine ih tekuće donacije, a odnose se na organiziranje i provođenje zaštite i spašavanja , donacije udrugama u zdravstvu, udrugama u sportu i ostalim udrugama, i druge donacije.

**Skupina 42** – Ukupni rashodi za nabavu proizvedene dugotrajne imovine planirani su u iznosu od 171.090,00 eura, a odnose se na radove na građevinskim objektima u okviru planiranih projekata: asfaltiranje nerazvrstanih cesta (121.320,00), proširenje i modernizacija javne rasvjete (3.120,00), ostali građevinski objekti (9.270,00), nabava uredske i druge opreme (22.230,00), izrada prostornih i urbanističkih planova i druge dokumentacije potrebne za gradnju objekata komunalne infrastrukture (12.850,00), ulaganja u računalne programe (2.300,00)

**Skupina 54** – Prvobitno planirani izdaci za kupnju novog kamiona, izmjenama proračuna se u cijelosti brišu.

**C.PRENESENI VIŠAK/MANJAK PRORAČUNA**

Na dan 31.12.2023. godine nema planiranih viškova niti manjkova.

**POSEBNI DIO RASHODI I IZDACI PO PROGRAMIMA, AKTIVNOSTIMA I PROJEKTIMA**

Razdjel Jedinstveni upravni odjel

Planiranim Programima, aktivnostima i projektima, osigurava se rad općinskih tijela, te se ispunjavaju zakonima propisane obveze općine, u skladu sa raspoloživim financijskim sredstvima. Osim zakonom propisanih obveza, Općina Janjina je donijela i niz svojih odluka kojima se poboljšavaju i unapređuju uvjeti života/rada građana i obitelji sa posebnom brigom o djeci predškolskog uzrasta, obitelji, fizičkih i pravnih osoba, neprofitnih organizacija, vjerskih zajednica i dr. subjekata koji djeluju na području općine, odnosno pružaju svoje usluge na području općine.

Rashodi unutar Razdjela jedinstveni upravni odjel planiraju se u iznosu 952.130,00 eura.

Rashodi javne uprave i administracije su 209.190,00 eura kojima se planiraju potrebna sredstva za financiranje redovne djelatnosti jedinstvenog upravnog odjela (197.330,00), financiranje rada općinskog vijeća (960,00), proslava dana Općine (3.500,00), nabava uredske opreme i računalnih programa (7.400,00).

Organiziranje i provođenje zaštite i spašavanja – 47.060,00 kao tekuće donacije DVDu.

Prostorno planiranje u unapređenje stanovanja 800,00 – konačni prijedlog izmjena i dopuna prostornog plana.

Poticanje razvoja turizma – 36.600,00, od toga sufinanciranje rada Turističke zajednice Janjina 35.000,00 i održavanje WIFI opreme 1.600,00.

Zaštita okoliša – 120.170,00 a odnosi se na prikupljanje i odvoz komunalnog otpada.

Održavanje komunalne infrastrukture iznosi 389.790,00, a odnosi se na održavanje nerazvrstanih cesta (217.320,00), održavanje javne rasvjete (45.000,00), održavanje javnih površina (102.970,00), električnu energiju za javnu rasvjetu (24.500,00).

Izgradnje komunalne infrastrukture je 48.980,00 eura, a sadrži saniranje ulica i cesta (4.250,00), proširenje mreže javne rasvjete (3.410,00), uređenje groblja na području Općine (890,00), izgradnja šetnica (8.380,00), projekt za izgradnju vodovoda Osobjava (20.000,00) te učešće u projektu aglomeracije Janjine 12.050,00 eura.

Promicanje kulture - 5.670,00 - ove godine odnosi se na pokriće materijalnih rashoda doma kulture u Janjini i čitaonice u Osobjavi (1.120,00), troškovi vezani za manifestaciju „Oldtimer vozila“ (550,00) te prijenos financijskih sredstava mladomisniku (4.000,00)..

Razvoj civilnog društva – 11.500,00 za sufinanciranje rada udruga građana.

Očuvanje i unapređenje zdravlja planirano je u iznosu 5.230,00 a odnosi se na sufinanciranje rada laboratorija (2.830,00) te ljekarne (2.400,00).

Rashodi za predškolski odgoj odnose se na sufinanciranje rada dječjeg vrtića, ogranak Orebić (33.300,00) , a za Osnovnu školu planirani su u iznosu 4.000,00 eura .

Socijalna skrb provodi se kroz programe demografske obnove (7.500,00), sufinanciranja prijevoza đaka i studenata (4.390,00), pomoć obiteljima slabijeg materijalnog statusa (2.000,00) te božićnice umirovljenicima (6.400,00) te realizacija projekta Zaželi za pomoć u kući starima i nemoćnima (18.750,00).

Razvoj sigurnosti i prometa provodi se kroz sufinanciranje autobusne linije (800,00).